text: আব্দুল্লাহ সরকার (২১ ফেব্রুয়ারি ১৯৪২ – ৫ ফেব্রুয়ারি ২০১৩) হলেন একজন  বাংলাদেশি রাজনীতিবিদ এবং প্রথম জাতীয় সংসদের সদস্য; যিনি ১৯৭৩ সালে চাঁদপুর-৪ সংসদীয় আসন (হাইমচর-চাঁদপুর) হতে একজন স্বতন্ত্র প্রার্থী হিসাবে সংসদ সদস্য নির্বাচিত হন। তিনি বাসদ-এর প্রতিষ্ঠাতাদের অন্যতম একজন ছিলেন; যদিও মতাদর্শগত কারণে ২০১০ সালে সেখান হতে পদত্যাগ করেন।
  
  প্রাথমিক জীবন 
  আব্দুল্লাহ সরকার ১৯৪২ সালের ২১ ফেব্রুয়ারি তারিখে তদানীন্তন ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) ত্রিপুরা জেলার চাঁদপুর মহকুমার প্রখাত সরকার বাড়িতে জন্মগ্রহণ করেন। তার পিতার নাম পেয়ার আলী সরকার; যিনি অত্র এলাকার জায়গীরদার ছিলেন। তিনি ১৯৬৪ সালে চাঁদপুর সরকারি কলেজ হতে স্নাতক ডিগ্রী লাভ করে ঢাকা বিশ্ববিদ্যালয়ে আইন শাশ্ত্রে ভর্তি হন।
  
  রাজনৈতিক জীবন 
  ছাত্র রাজনীতির মধ্য দিয়ে রাজনৈতিক জীবন শুরু করেন। তিনি ৬ দফা আন্দোলন , ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে স্বতন্ত্র প্রার্থী হিসেবে তৎকালীন কুমিল্লা-২৫ আসন থেকে সংসদ সদস্য নির্বাচিত হন। তিনি জাতীয় সমাজতান্ত্রিক দল থেকে বেরিয়ে গড়ে ওঠা বাংলাদেশ সমাজতান্ত্রিক দলে ১৯৮০ সালে যোগ দিয়ে ২০১০ সাল পর্যন্ত কেন্দ্রীয় কমিটির সদস্য ছিলেন।
  
  হাইমচর উপজেলায় “হাইমচর সরকারি বালক উচ্চ বিদ্যালয়” এবং “হাইমচর সরকারি বালিকা উচ্চ বিদ্যালয়” প্রতিষ্ঠা করেন তিনি।
  
  মৃত্যু 
  আব্দুল্লাহ সরকার ৫ ফেব্রুয়ারি ২০১৩ সালে ঢাকার শাহাজাদপুরস্থ তার নিজ বাসভবনে বার্ধক্যজনিত কারণে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৪২-এ জন্ম
  বিষয়শ্রেণী:২০১৩-এ মৃত্যু
  বিষয়শ্রেণী:চাঁদপুর জেলার রাজনীতিবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:চাঁদপুর সরকারি কলেজের প্রাক্তন শিক্ষার্থী ও শিক্ষক
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
  বিষয়শ্রেণী:বাংলাদেশের সমাজতান্ত্রিক দলের রাজনীতিবিদ
title: আব্দুল্লাহ সরকার